**Elsimar Metzker Coutinho** (født 18. mai 1930 i Pojuca i Bahia i Brasil, 17. august 2020 i São Paulo) var en brasiliansk medisiner og vitenskapsmann. Han var professor, gynekolog og fjernsynspersonlighet.

Hans forskning var med på å skape det første prevensjonsmiddelet som kunne injiseres, som fikk navnet ciclofem. Dette førte til at han fikk et gjennombrudd som forsker og ble en av verdens ledende eksperter på endokrinologi og familieplanlegging. Han grunnla CEPARH, som var Brasils første gratis familieklinikker av noen størrelse. Tusenvis av fattige kvinner får gratis medisinsk hjelp ved CEPARH-klinikkene hvert år.

Coutinho lanserte også den første p-pillen med virkestoffet norgestrel, som med årene skulle bli det mest brukte på verdensbasis.

I tillegg til å være en foregangsmann i utvikling av ulike prevensjonsmidler, ble Coutinho også ekspert på endometriose, og gjennom forskning fant han flere behandlingsmetoder som kunne bøte på infertilitet hos kvinner som lider av denne tilstanden. I 1994 var han en av vertene for den 4. internasjonale endometriose-kongressen.

Coutinho hadde en kontroversiell karriere, og dette utløste blant annet en krangel i avisene mellom ham og den stedlige erkebiskopen Lucas Moreira Neves, som senere ble kardinal. Geledes Black Women's Institute beskyldte Coutinho for rasisme, fordi det bare var svarte kvinner som ble avbildet i reklamen for gratisklinikkene han drev. Coutinho svarte at siden storparten av befolkningen var svarte eller av blandingsrase, ville det ha vært rasistisk å lage reklame med hvite kvinner.

Coutinho var medlem av 32 medisinske selskap. Da han var 70 år gammel hadde han vært gjesteforeleser på 253 kongresser. Han publiserte 350 vitenskapelige studier, for det meste i internasjonale medisinske tidsskrifter som *Nature*, *Endocrinology, Fertility and Sterility* og *The American Journal of Obstetrics, Gynecology and Contraception*. Han publiserte ti bøker. Hans bok *Is Menstruation Obsolete?*, skrevet sammen med Sheldon Segal i 1996, skulle komme i åtte opplag. Den engelske versjonen som ble publisert på Oxford University Press bfikk positiv omtale i tidsskrifter som *The Lancet*, *Journal of the American Medical Association* (JAMA).

Coutinho døde 17. august 2020 i São Paulo av covid-19 i en alder av 90 år.

Referanser
----------

1. ↑  ISTOÉ Gente Online
2. ↑  «Elsimar Coutinho's research while affiliated with Universidade Federal da Bahia and other places». researchgate.net. Besøkt 14. oktober 2020.
3. ↑  «Previous World Congresses on Endometriosis | World Endometriosis Society» **(engelsk)**. Besøkt 14. oktober 2020. «4th World Congress on Endometriosis, 1994 : Salvadore, Brazil - Congress presidents: Arnaldo Acosta and Elsimar Coutinho»
4. ↑  Damasco, Mariana Santos; Maio, Marcos Chor; Monteiro, Simone (April 2012). «Feminismo negro: raça, identidade e saúde reprodutiva no Brasil (1975-1993)». *Revista Estudos Feministas*. 20 (1): 133–151. doi:10.1590/S0104-026X2012000100008. «Além do caso GAP-Banespa, as campanhas publicitárias em torno da inauguração do Centro de Pesquisa e Assistência em Reprodução Humana (CEPARH), criado em 1986, em Salvador, e dirigido pelo médico Elsimar Coutinho na Bahia, deram visibilidade ao viés racial nas ações políticas no campo da saúde reprodutiva. Segundo militantes, tais como Luiza Bairros, o médico Elsimar Coutinho33 utilizou como material de divulgação outdoors com fotos de crianças e mulheres negras com os dizeres "Defeito de fabricação"34 para convencer a população baiana da necessidade do controle da natalidade.35 Essa campanha foi bastante criticada pelo movimento negro por revelar um caráter racista.»
5. ↑  «Elsimar Coutinho - BiografiaElsimar Coutinho» **(portugisisk)**. Arkivert fra originalen 31. mai 2017. Besøkt 19. august 2020.
6. ↑  «Morre médico Elsimar Coutinho após complicações da Covid-19». *Portal A TARDE* **(portugisisk)**. 17. august 2020. Besøkt 14. oktober 2020.

Eksterne lenker
---------------

* CEPARH CEPARH
* Elsimar Coutinho - Saúde e sexualidade Hjemmeside

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** SUDOC **·** SUDOC **·** CiNii
 |